เป็นประจำเดือนนาน10วันไม่หายสักที เนื่องจากเคยท้องนอกมดลูกเมื่อ1ปีก่อนและมีมดลูกข้างเดียว ไม่ทราบว่าจะเป็นอะไรไหมค่ะ ขอคำปรึกษาหน่อยนะคะ
สวัสดีค่ะ หากเคยท้องนอกมดลูก สิ่งที่เหลืออยู่ข้างเดียว น่าจะเป็นปีกมดลูกค่ะ ไม่ใช่มดลูก เพราะโดยปกติ มดลูกจะมีเพียง 1 อัน ส่วนปีกมดลูกนั้นมี 2 ข้าง และเมื่อเกิดการท้องนอกมดลูก ก็มักจะเกิดที่ปีกมดลูก และการรักษาก็อาจต้องตัดปีกมดลูกออกไป 1 ข้างค่ะดังนั้น การที่เหลือปีกมดลูก 1 ข้าง ก็ไม่ได้เป็นสาเหตุของการมีประจำเดือนมานาน 10 วัน ดังนั้น สาเหตุที่ทำให้มีเลือดออกนาน อาจเกิดจาก1. มีการตั้งครรภ์แล้วมีภาวะแทรกซ้อนเกิดขึ้น เช่น แท้งคุกคาม หรือเกิดการตั้งครรภ์นอกมดลูกอีก แต่จะมีอาการปวดท้องน้อยมากร่วมด้วย2. มีการอักเสบติดเชื้อในโพรงมดลูก แต่มักมีอาการปวดท้องน้อยและตกขาวที่ผิดปกติร่วมด้วย3. มีโรคที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น4. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนผิดปกติ เป็นต้น แต่ก็จะต้องมีอาการผิดปกติอื่นๆ ร่วมด้วย5. ผลจากการใช้ยาฮอร์โมนต่างๆ เช่น ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆ เป็นต้นหากที่ผ่านมาได้มีเพศสัมพันธ์ แนะนำควรลองตรวจหาการตั้งครรภ์ดูด้วยค่ะ หากตรวจไม่พบ และเลือดยังคงไม่หยุดไหล ก็ควรไปพบสูติ-นรีแพทย์เพื่อตรวจหาและรักษาให้เลือดหยุดไหล ไม่ควรปล่อยไว้ เพราะจะทำให้เกิดภาวะโลหิตจางตามมาได้ค่ะ